2.9 การจัดการ

2.9.1 โครงสร้างการจัดการ

  โครงสร้างการจัดการของบริษัทฯ ประกอบด้วย คณะกรรมการบริษัท
  คณะกรรมการบริหารและคณะกรรมการตรวจสอบ

  คณะกรรมการบริษัท ณ วันที่ 31 ธันวาคม 2550

1.  นายรัชทิน ศยามานนท์ รักษาการประธานกรรมการ

  ประธานกรรมการบริหาร

2.  นางจินตนา กาวีวงศ์ กรรมการ

3.  นายชัยชนะ แสงจันทร์ กรรมการผู้จัดการ

  (ลาออกเมื่อวันที่ 31 พฤษภาคม 2550)

4.  นางสาวทิพวรรณ อุทัยสาง กรรมการ

5.  นายวรสิทธิ์ โภคาชัยพัฒน์ กรรมการ (ลาออกเมื่อวันที่ 26 กุมภาพันธ์ 2550)

6.  นายทวีศักดิ์ ตันตนันตา กรรมการ

7.  นายสมบุญ ขาวสำอาง กรรมการ (ลาออกเมื่อวันที่ 27 กุมภาพันธ์ 2551)

8.  นายศุขสนั่น โชติกเสถียร กรรมการบริหาร /กรรมการผู้จัดการ

9.  ร.ต.สาโรช สว่างฤทธิ์ ประธานกรรมการตรวจสอบ

10. นายสมร ทะสังขา กรรมการตรวจสอบ

11. รศ.นุชทิพย์ บรรจงศิลป์ กรรมการตรวจสอบ (ลาออกเมื่อวันที่ 27 กุมภาพันธ์ 2551)

12. นายชัยสิทธิ์ วิริยะเมตตากุล กรรมการบริหาร (ลาออกเมื่อวันที่ 27 กุมภาพันธ์ 2551)

  หมายเหตุ * ทำหน้าที่เลขานุการคณะกรรมการบริษัท

  อำนาจหน้าที่ของคณะกรรมการบริษัท

  ตามข้อบังคับบริษัทฯ คณะกรรมการมีอำนาจและหน้าที่จัดการบริษัทฯ ให้เป็นไปตามวัตถุประสงค์
  ข้อบังคับและมติของที่ประชุมผู้ถือหุ้นด้วยความซื่อสัตย์สุจริต
  และระมัดระวังรักษาผลประโยชน์ของบริษัทฯ
  คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้
  เว้นแต่เรื่องที่กฎหมายกำหนดให้ต้องได้มติที่ประชุมผู้ถือหุ้นก่อนดำเนินการ เช่น
  การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น
  การเพิ่มทุนหรือลดทุนของบริษัทฯ เป็นต้น

  การลงนามผูกพันของกรรมการ

  จำนวนหรือชื่อกรรมการซึ่งลงชื่อผูกพันบริษัทฯได้คือ นายศุขสนั่น โชติกเสถียร, นายทวีศักดิ์
  ตันตนันตา หรือนางจินตนา กาวีวงศ์
  กรรมการสองในสามคนลงลายมือชื่อร่วมกันและประทับตราสำคัญของบริษัทฯ

องค์ประกอบและการแต่งตั้งคณะกรรมการบริษัท

  คณะกรรมการของบริษัทฯ มีจำนวนไม่น้อยกว่า 5 คน ซึ่งที่ประชุมผู้ถือหุ้น
  เป็นผู้แต่งตั้งและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  ในการเลือกตั้งกรรมการนั้น ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
  บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกในครั้งนั้นให้ผู้เป็นประธานเป็นผู้ออกเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  กรรมการที่จะต้องออกจากตำแหน่งในปีแรกและปีที่สอง ภายหลังจดทะเบียนบริษัท
  นั้นให้ใช้วิธีจับสลากกันว่าผู้ใดจะออก ส่วนปีหลัง ๆ ต่อไป
  ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง
  กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

  คณะกรรมการตรวจสอบ ( ณ วันที่ 31 ธันวาคม 2550 )

  1. ร.ต.สาโรช สว่างฤทธิ์ ประธานกรรมการตรวจสอบ

  2. นายสมร ทะสังขา กรรมการตรวจสอบ

  3. รศ.นุชทิพย์ บรรจงศิลป์ กรรมการตรวจสอบ

  โดยมีวาระการดำรงตำแหน่งครั้งละ 1 ปี คณะกรรมการตรวจสอบชุดปัจจุบันจะครบวาระในวันที่
  31 ธันวาคม 2550

  คณะกรรมการตรวจสอบของบริษัทฯ มีขอบเขต หน้าที่ และความรับผิดชอบ
  และรายงานต่อคณะกรรมการบริษัท ดังต่อไปนี้

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

สอบทานให้บริษัทฯ มีระบบการควบคุมภายในและการตรวจสอบภายในที่มีประสิทธิผล

2.  สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

3.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

4.  พิจารณาเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

5.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

6.  ปฏิบัติการอื่นใดตามที่คณะกรรมการของบริษัทฯ
    มอบหมายด้วยความเห็นชอบจากคณะกรรมการตรวจสอบ

  คุณสมบัติ กระบวนการสรรหา และหลักเกณฑ์การคัดเลือกกรรมการอิสระ /กรรมการตรวจสอบ

  1. ผู้ถือหุ้นเป็นผู้คัดเลือกบุคคลภายนอกที่มีความรู้ ความสามารถที่จะเป็นประโยชน์ต่อบริษัทฯ

  2. ใช้เสียงข้างมากของผู้ถือหุ้นซึ่งมาประชุมเป็นการตัดสิน

  จำนวนครั้งที่มีการประชุมคณะกรรมการและที่กรรมการแต่ละรายเข้าร่วมประชุม

  ปี 2550 บริษัทฯ มีการประชุมคณะกรรมการบริษัท รวม 7 ครั้ง ดังรายละเอียดต่อไปนี้

+----------------------------------+-----------------------------------+
| รายชื่อคณะกรรมการบริษัท              | จำนวนครั้งที่เข้าประชุม/                |
|                                  |                                   |
|                                  | จำนวนครั้งของการประชุมทั้งปี[1]         |
+----------------------------------+-----------------------------------+
| 1. นายรัชทิน ศยามานนท์              | 7/7                               |
+----------------------------------+-----------------------------------+
| 2. นางจินตนา กาวีวงศ์               | 6/7                               |
+----------------------------------+-----------------------------------+
| 3. นายชัยชนะ แสงจันทร์              | 2/7                               |
|                                  |                                   |
| (ลาออกเมื่อวันที่ 31 พฤษภาคม 2550)    |                                   |
+----------------------------------+-----------------------------------+
| 4. นางสาวทิพวรรณ อุทัยสาง           | 6/7                               |
+----------------------------------+-----------------------------------+
| 5. นายวรสิทธิ์ โภคาชัยพัฒน์            | -                                 |
|                                  |                                   |
| (ลาออกเมื่อวันที่ 26 กุมภาพันธ์ 2550)    |                                   |
+----------------------------------+-----------------------------------+
| 6. นายทวีศักดิ์ ตันตนันตา              | 6/7                               |
+----------------------------------+-----------------------------------+
| 7. นายสมบุญ ขาวสำอาง              | 7/7                               |
|                                  |                                   |
| (ลาออกเมื่อวันที่ 27 กุมภาพันธ์ 2551)    |                                   |
+----------------------------------+-----------------------------------+
| 8. นายศุขสนั่น โชติกเสถียร            | 7/7                               |
+----------------------------------+-----------------------------------+
| 9. ร.ต.สาโรช สว่างฤทธิ์             | 7/7                               |
+----------------------------------+-----------------------------------+
| 10. นายสมร ทะสังขา                | 7/7                               |
+----------------------------------+-----------------------------------+
| 11. รศ.นุชทิพย์ บรรจงศิลป์            | 7/7                               |
|                                  |                                   |
| (ลาออกเมื่อวันที่ 27 กุมภาพันธ์ 2551)    |                                   |
+----------------------------------+-----------------------------------+
| 12. นายชัยสิทธิ์ วิริยะเมตตากุล         | 4/5                               |
|                                  |                                   |
| (ลาออกเมื่อวันที่ 27 กุมภาพันธ์ 2551)    |                                   |
+----------------------------------+-----------------------------------+

  จำนวนครั้งที่มีการประชุมคณะกรรมการตรวจสอบชุดใหม่
  ต่อจำนวนครั้งที่กรรมการตรวจสอบแต่ละรายเข้าร่วมประชุม

  ปี 2550 บริษัทฯ มีการประชุมคณะกรรมการตรวจสอบชุดใหม่ รวม 5 ครั้ง ดังรายละเอียด
  ต่อไปนี้

  รายละเอียดเกี่ยวกับผู้บริหารและผู้มีอำนาจควบคุมบริษัทฯ

  โปรดดูเอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัทฯ

  รายชื่อผู้บริหาร ( ณ วันที่ 31 ธันวาคม 2550 )

  1. นายศุขสนั่น โชติกเสถียร กรรมการผู้จัดการ

  2. นายวรชัย สุขารมณ์ รองกรรมการผู้จัดการอาวุโส

  3. นายบรูซ เอ็ดเวิร์ด เดย์ รองกรรมการผู้จัดการ

  4. นางสุจริง รัตนภากร ผู้อำนวยการฝ่ายการเงินและการบัญชี

  5. นายเกษม วิริยะสกุลธรณ์ ผู้อำนวยการฝ่ายทรัพยากรบุคคล

  6. นายกัมพล คุปตะวินิจ ผู้อำนวยการฝ่ายบริการอุตสาหกรรม

  7. นายธนะ เอี่ยมชินวุฒิ ผู้อำนวยการฝ่ายวิศวกรรมและก่อสร้าง

  8. นายสมชัย ศรีวรัตน์อัชกุล ผู้อำนวยการฝ่ายระบบคุณภาพ และความปลอดภัย

  9. นายชัยชนะ แสงจันทร์ กรรมการผู้จัดการ

  (ลาออกเมื่อวันที่ 31 พฤษภาคม 2550)

  10. นางสาวเรณู ศรีเกษม รองกรรมการผู้จัดการ

  (ลาออกเมื่อวันที่ 1 มิถุนายน 2550)

  11. นายวันชัย ศิริสุขีประดิษฐ์ ผู้อำนวยการฝ่ายวิศวกรรมและก่อสร้าง

  (ลาออกเมื่อวันที่ 1 มิถุนายน 2550)

  ขอบเขตอำนาจหน้าที่ผู้บริหาร

1.  ดำเนินการตามเป้าหมายและทิศทางการดำเนินงานของบริษัทฯ
    ให้สอดคล้องกับนโยบายที่คณะกรรมการบริษัทกำหนด โดยนำหลักการกำกับดูแลกิจการที่ดี (
    Good Corporate Governance) มาพัฒนาระบบและปรับใช้อย่างจริงจัง

2.  กำหนดระเบียบ หลักเกณฑ์ และแนวทางเกี่ยวกับการดำเนินงานของบริษัทฯ

3.  กำหนดข้อบังคับเกี่ยวกับการทำงานของพนักงาน

4.  กำหนดหลักเกณฑ์และพิจารณาคัดเลือกโครงการที่เข้าร่วมประมูลงานเพื่อเสนอต่อคณะกรรมการบริหารระดับสูงต่อไป

5.  พิจารณาให้ความเห็นชอบในการแต่งตั้ง โยกย้าย ถอดถอน พนักงาน
    ระดับบังคับบัญชาหัวหน้างาน และเจ้าหน้าที่

6.  พิจารณาให้ความเห็นชอบในการปรับอัตราค่าจ้าง เงินเดือน ผลตอบแทนต่างๆ

7.  พิจารณาอนุมัติและดำเนินการประมูลงานหรือรับจ้างทำของกับหน่วยงานหรือบุคคลต่างๆ

8.  ดำเนินการในเรื่องต่างๆ ที่ได้รับมอบอำนาจจากคณะกรรมการของบริษัทฯ ให้ดำเนินการได้

  2.9.2 การสรรหากรรมการและผู้บริหาร

  วิธีการคัดเลือกบุคคลที่จะแต่งตั้งเป็นกรรมการนั้น
  ผู้ถือหุ้นจะเป็นผู้คัดเลือกตัวบุคคลที่มีความเหมาะสมทั้งด้านประสบการณ์ ความรู้ ความสามารถ
  ที่จะเป็นประโยชน์ต่อบริษัทฯ เข้ามาเป็นกรรมการ
  ทั้งนี้มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุมและมีสิทธิออกเสียงลงคะแนน

  2.9.3 ค่าตอบแทนกรรมการและผู้บริหาร

  ค่าตอบแทนที่เป็นตัวเงิน

  บริษัทฯ ได้กำหนดนโยบายค่าตอบแทนกรรมการไว้อย่างชัดเจน
  ซึ่งได้มีการขออนุมัติจากที่ประชุมผู้ถือหุ้น
  และสำหรับค่าตอบแทนผู้บริหารเป็นไปตามหลักการและนโยบายที่คณะกรรมการกำหนด
  ทั้งนี้เป็นไปตามหลักการกำกับ ดูแลกิจการที่ดีข้อ 10 ซึ่งเกี่ยวกับการกำหนดค่าตอบแทนผู้บริหาร
  โดยในปี 2549 จำนวนค่าตอบแทนของกรรมการและผู้บริหาร มีดังนี้

-   ค่าตอบแทนของกรรมการบริษัท กรรมการบริหาร และกรรมการตรวจสอบ 12 ท่าน
    ประกอบด้วย ค่าเบี้ยประชุม ค่าตอบแทน และอื่นๆ ในปี 2550 มีรายละเอียดดังนี้

  ----------------------------------------------- ------------------------------
  รายชื่อคณะกรรมการบริษัท                             ค่าเบี้ยประชุมและค่าตอบแทนกรรมการ
                                                  (บาท)

   1. นายรัชทิน ศยามานนท์                            790,000

  2. นางจินตนา กาวีวงศ์                              210,000

  3. นายศุขสนั่น โชติกเสถียร                           217,000

  4. นางสาวทิพวรรณ อุทัยสาง                          180,000

  5. นายวรสิทธิ์ โภคาชัยพัฒน์ (ลาออกเมื่อวันที่ 26 กุมภาพันธ์   20,000
  2550)                                           

  6. นายทวีศักดิ์ ตันตนันตา                             210,000

  7. นายสมบุญ ขาวสำอาง (ลาออกเมื่อวันที่ 27 กุมภาพันธ์     190,000
  2551)                                           

  8. ร.ต.สาโรช สว่างฤทธิ์                            435,000

  9. นายสมร ทะสังขา                                270,000

  10. รศ.นุชทิพย์ บรรจงศิลป์ (ลาออกเมื่อวันที่ 27 กุมภาพันธ์   270,000
  2551)                                           

  11. นายชัยสิทธ์ วิริยะเมตตากุล (ลาออกเมื่อวันที่ 27        126,000
  กุมภาพันธ์ 2551)                                   

  12. นายชัยชนะ แสงจันทร์ (ลาออกเมื่อวันที่ 31 พฤษภาคม    79,000
  2550 )                                          

  รวม                                             2,997,000
  ----------------------------------------------- ------------------------------

-   ค่าตอบแทนของผู้บริหาร ประกอบด้วย เงินเดือน โบนัส ค่าตอบแทนของผู้บริหาร 11 ท่าน ใน

  ปี 2550 เป็นเงิน 15,271,000 บาท

  ---------------------- ------------ ------------ ----------- -------------
  จำนวน                  เงินเดือน      โบนัส         เบี้ยประชุม    รวมค่าตอบแทน

  ผู้บริหาร 11 ท่าน          12,274,000   -            296,000     12,570,000
  ---------------------- ------------ ------------ ----------- -------------

  ค่าตอบแทนอื่น

-ไม่มี –

  2.9.4 การกำกับดูแลกิจการ

  ตามที่ตลาดหลักทรัพย์แห่งประเทศไทย มีวัตถุประสงค์ให้คณะกรรมการบริษัท
  มีมาตรฐานการจัดการที่ดี ทำให้เกิดความเชื่อมั่นแก่ผู้ถือหุ้น ผู้ลงทุน และผู้เกี่ยวข้องทุกฝ่าย

  คณะกรรมการบริษัท พีเออี (ประเทศไทย) จำกัด (มหาชน) ได้ตระหนักถึงความสำคัญดังกล่าว
  จึงได้ปฏิบัติตามแนวทางดังกล่าว ดังนี้

  1.) นโยบายเกี่ยวกับการกำกับดูแลกิจการ

  คณะกรรมการปฏิบัติตามหลักบรรษัทภิบาล
  และข้อพึงปฏิบัติที่ดีสำหรับกรรมการตามแนวทางของตลาดหลักทรัพย์แห่งประเทศไทย
  มีการกำหนดหน้าที่ความรับผิดชอบอย่างชัดเจนโดยมีการกำกับดูแลและติดตามอย่างสม่ำเสมอ
  รวมทั้งกำหนดนโยบายให้ปฏิบัติตามหลักบรรษัทภิบาลและข้อพึงปฏิบัติที่ดีสำหรับกรรมการบริษัท
  จดทะเบียน
  นอกจากนี้ยังกำหนดให้มีการพัฒนาและปรับปรุงการดำเนินธุรกิจตลอดจนพัฒนาบุคลากรอย่างสม่ำเสมอ

2.  สิทธิและความเท่าเทียมกันของผู้ถือหุ้น

  คณะกรรมการเปิดโอกาสให้ผู้ถือหุ้นแสดงความเห็น ข้อเสนอแนะ
  และออกเสียงลงมติอย่างเป็นอิสระ รวมทั้งสามารถใช้สิทธิเลือกตั้งคณะกรรมการ
  และรับข้อมูลข่าวสารอย่างโปร่งใส
  นอกจากนี้ยังจัดให้มีการจัดทำรายงานทางการเงินและรายงานประจำปีเสนอต่อที่ประชุมผู้ถือหุ้นและหน่วยงานที่เกี่ยวข้องโดยคณะกรรมการตรวจสอบทำหน้าที่กำกับดูแลและปรับปรุงให้เป็นไปตามมาตรฐานที่รับรองทั่วไป
  ทั้งนี้กรรมการสามารถติดต่อฝ่ายจัดการแต่ละคนได้โดยตรงตามความเหมาะสม

3.  สิทธิของผู้มีส่วนได้เสียกลุ่มต่างๆ

  กำกับดูแลและวางระบบการบริหารจัดการโดยให้ความเคารพสิทธิและให้ความเป็นธรรมแก่ผู้มีส่วนเกี่ยวข้องในการดำเนินธุรกิจทุกกลุ่ม
  ทั้งผู้ถือหุ้น พนักงาน คู่ค้า ลูกค้า และเจ้าหนี้อย่างเคร่งครัด

4.  การประชุมผู้ถือหุ้น

  คณะกรรมการจัดให้มีการประชุมผู้ถือหุ้นสามัญประจำปีภายในสี่เดือนนับแต่วันสิ้นรอบบัญชี
  และอาจเรียกประชุมวิสามัญเมื่อใดก็ได้ โดยหนังสือเชิญประชุมจะประกอบด้วยวาระการประชุม
  รายละเอียด และความเห็นกรรมการชัดเจน
  ซึ่งในการประชุมผู้ถือหุ้นคณะกรรมการจะเปิดโอกาสให้ผู้ถือหุ้นแสดงความเห็นอย่างเป็นอิสระและเท่าเทียมกัน

5.  ภาวะผู้นำและวิสัยทัศน์

  คณะกรรมการมีหน้าที่กำหนดวิสัยทัศน์ พันธกิจและนโยบายการดำเนินธุรกิจให้แข่งขันได้
  โดยมีหน้าที่และความรับผิดชอบ คือ
  ดำเนินธุรกิจให้มีความมั่นคงเพื่อประโยชน์ที่สมดุลและยั่งยืนของทุกฝ่ายที่เกี่ยวข้องรวมทั้งสร้างมูลค่าเพิ่มให้แก่ผู้ถือหุ้นอย่างต่อเนื่อง

6.  ความขัดแย้งทางผลประโยชน์

  ให้ความสำคัญในเรื่องการขจัดความขัดแย้งทางผลประโยชน์ของผู้เกี่ยวข้องอย่างรอบคอบ
  เป็นธรรมและโปร่งใส รวมทั้งเปิดเผยข้อมูลในเรื่องดังกล่าวในรายงานประจำปี

7.  จริยธรรมธุรกิจ

  คณะกรรมการยังส่งเสริมให้พนักงานยึดถือจรรยาบรรณในการดำเนินธุรกิจ
  เป็นพลเมืองดีและบำเพ็ญประโยชน์ต่อสังคมโดยผู้บริหารระดับสูงประพฤติเป็นต้นแบบที่ดี
  นอกจากนี้ยังมุ่งให้พนักงานปฏิบัติตามกฎระเบียบต่างๆ อย่างเคร่งครัด

8.  การถ่วงดุลของกรรมการที่ไม่เป็นผู้บริหาร

  กำหนดองค์ประกอบของกรรมการให้มีจำนวนเหมาะสม ประกอบด้วยกรรมการที่เป็นตัวแทน
  ผู้ถือหุ้น กรรมการที่มาจากผู้บริหารภายใน
  และกรรมการอิสระจำนวนหนึ่งในสามของจำนวนคณะกรรมการ

9.  การรวมหรือแยกตำแหน่ง

  กำหนดให้ประธานกรรมการและกรรมการผู้จัดการไม่เป็นบุคคลคนเดียวกัน

10. ค่าตอบแทนของกรรมการและผู้บริหาร

  บริษัทฯ มีการจ่ายค่าตอบแทนกรรมการในลักษณะที่เป็นตัวเงินและค่าตอบแทนอื่น
  โดยเปรียบเทียบกับอุตสาหกรรมเดียวกันซึ่งจะต้องได้รับความเห็นชอบจากผู้ถือหุ้น
  และเปิดเผยค่าตอบแทนดังกล่าวไว้ในรายงานประจำปี

11. การประชุมคณะกรรมการ

  คณะกรรมการกำหนดให้มีการประชุมอย่างน้อยปีละ 4 ครั้ง
  โดยมีการกำหนดวาระการประชุมล่วงหน้าทั้งปี
  ซึ่งกรรมการจะได้รับข้อมูลอย่างครบถ้วนล่วงหน้าก่อนการประชุม 7 วัน
  เพื่อสามารถใช้เวลาพิจารณาและแสดงความเห็นได้อย่างรอบคอบ

12. คณะอนุกรรมการ

  กำหนดให้มีคณะอนุกรรมการกำกับดูแลเฉพาะด้านเพื่อช่วยศึกษารายละเอียดและกลั่นกรองงานตามความจำเป็น
  เช่น คณะกรรมการตรวจสอบ
  โดยมีหน้าที่ต้องรายงานผลการปฏิบัติงานต่อคณะกรรมการภายในเวลาที่กำหนด
  และมีวาระดำรงตำแหน่งคราวละ 1 ปี

13. ระบบการควบคุมและการตรวจสอบภายใน

  ส่งเสริมให้มีระบบการควบคุมภายในและการตรวจสอบที่มีประสิทธิภาพทั้งองค์กร
  แต่คงไว้ซึ่งความคล่องตัวในการปฏิบัติงาน
  และรายงานการบริหารความเสี่ยงให้คณะกรรมการรับทราบเป็นประจำ

14. รายงานของคณะกรรมการ คณะกรรมการจัดให้มีการทำงบดุลและงบกำไรขาดทุน ณ
    วันสิ้นรอบปีบัญชีเป็นรายงานประจำปีเสนอต่อที่ประชุมผู้ถือหุ้นตามที่กฎหมายกำหนด
    นอกจากนี้ยังทำรายงานอธิบายรายงานทางการเงินควบคู่ไปกับรายงานของผู้สอบบัญชีไว้ในรายงานประจำปีด้วย

15. ความสัมพันธ์กับผู้ถือหุ้น

  กำหนดให้ฝ่ายประชาสัมพันธ์ สื่อสารและเปิดเผยข้อมูลอย่างถูกต้อง ครบถ้วน ทันเวลาแก่นักลงทุน
  สื่อมวลชนและผู้มีส่วนเกี่ยวข้องอย่างทั่วถึงและรวดเร็ว

  2.9.5 การดูแลเรื่องการใช้ข้อมูลภายใน

  นโยบายและวิธีการดูแลผู้บริหารในการใช้ข้อมูลภายใน

  คณะกรรมการบริษัท ได้กำหนดนโยบายเกี่ยวกับการกำกับดูแลกิจการ
  เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจ ให้เจริญเติบโต
  มีความเชื่อมั่น และปฏิบัติตามหลักการดังกล่าว
  โดยได้กำหนดนโยบายและทิศทางการดำเนินงานของบริษัทฯ
  ที่ให้ความสำคัญต่อการสร้างระบบการควบคุม และการตรวจสอบภายใน
  ในการกำกับดูแลฝ่ายบริหารให้ดำเนินตามนโยบายอย่างมีประสิทธิภาพ เพื่อประโยชน์ผู้ถือหุ้น
  ภายใต้กฎหมายและจริยธรรมทางธุรกิจ

  2.9.6 บุคลากร

  จำนวนพนักงานทั้งหมดและพนักงานในสายหลักของบริษัทฯ ณ วันที่ 31 ธันวาคม 2550

+--------------------+-----------------+------------+-----------------+
| ฝ่าย                | พนักงานในสายหลัก  | พนักงานทั่วไป | พนักงานทั้งหมด     |
+--------------------+-----------------+------------+-----------------+
| 1. ฝ่ายบริหาร        | -               | 6          | 6               |
+--------------------+-----------------+------------+-----------------+
| 2.                 | -               | 25         | 25              |
| ฝ่ายบัญชีและการเงิน,   |                 |            |                 |
|                    |                 |            |                 |
| จัดซื้อ               |                 |            |                 |
+--------------------+-----------------+------------+-----------------+
| 3. ฝ่ายทรัพยากรบุคคล  | -               | 15         | 15              |
+--------------------+-----------------+------------+-----------------+
| 4. ฝ่ายโทรคมนาคม    | 3               | -          | 3               |
+--------------------+-----------------+------------+-----------------+
| 5. ฝ่ายก่อสร้าง       | 32              | -          | 32              |
+--------------------+-----------------+------------+-----------------+
| 6.                 | 196             | -          | 196             |
| ฝ่าย                |                 |            |                 |
| บริการอุตสาหกรรม/โรง |                 |            |                 |
| งานประกอบเหล็กระยอง |                 |            |                 |
+--------------------+-----------------+------------+-----------------+
| 7.                 | 4               | -          | 4               |
| ฝ่ายพัฒนาธุรกิจ/เทรดดิ้ง |                 |            |                 |
+--------------------+-----------------+------------+-----------------+
| พนักงานรวมทั้งสิ้น      | 235             | 46         | 281             |
+--------------------+-----------------+------------+-----------------+

  จำนวนพนักงานทั้งหมดและพนักงานในสายหลักของบริษัท พีเออี เทคนิคอล เซอร์วิส จำกัด

  ณ วันที่ 31 ธันวาคม 2550

  --------------------- ------------------ ------------- ------------------
  แผนก                  พนักงานในสายหลัก     พนักงานทั่วไป    พนักงานทั้งหมด

  1.แผนกบริหาร           -                  4             4

  2.แผนกบัญชีและการเงิน    -                  6             6

  3.แผนกทรัพยากรบุคคล     -                  5             5

  4.แผนกปฏิบัติการ         150                -             150

  พนักงานรวมทั้งสิ้น         150                15            165
  --------------------- ------------------ ------------- ------------------

การเปลี่ยนแปลงของพนักงาน บริษัทฯในช่วง 3 ปีที่ผ่านมา

  เดือน ธันวาคม พ.ศ. 2548 มีจำนวนพนักงานทั้งสิ้น จำนวน 227 คน

  เดือน ธันวาคม พ.ศ. 2549 มีจำนวนพนักงานทั้งสิ้น จำนวน 239 คน

  เดือน ธันวาคม พ.ศ. 2550 มีจำนวนพนักงานทั้งสิ้น จำนวน 281 คน

  การเปลี่ยนแปลงของพนักงาน บริษัท พีเออี เทคนิคอล เซอร์วิส จำกัด ในช่วง 3 ปีที่ผ่านมา

  เดือน ธันวาคม พ.ศ. 2548 มีจำนวนพนักงานทั้งสิ้น จำนวน 124 คน

  เดือน ธันวาคม พ.ศ. 2549 มีจำนวนพนักงานทั้งสิ้น จำนวน 131 คน

  เดือน ธันวาคม พ.ศ. 2550 มีจำนวนพนักงานทั้งสิ้น จำนวน 165 คน

ข้อพิพาทด้านแรงงานที่สำคัญในช่วง 3 ปีที่ผ่านมา

  บริษัทฯ ไม่มีข้อพิพาทหรือมีคดีในเรื่องแรงงาน

  บริษัท พีเออี เทคนิคอล เซอร์วิส จำกัด (บริษัทย่อย) มีข้อพิพาทแรงงานกับพนักงาน 1
  รายเนื่องจากบริษัทย่อยค้างจ่ายเงินเดือน ได้มีคำพิพากษาตัดสินให้บริษัทฯ
  ทำการจ่ายชำระเงินเดือนดังกล่าวจำนวน 3.5 ล้านบาทพร้อมดอกเบี้ยในอัตราร้อยละ 7.5
  ต่อปี(คำพิพากษาเมื่อวันที่ 27 มกราคม 2549 ) แล้ว ซึ่งปัจจุบันยังอยู่ระหว่างการอุทธรณ์ (
  ทั้งนี้ บริษัทย่อยไม่มีนโยบายค้างจ่ายค่าจ้างแรงงานแต่อย่างใด
  แต่สาเหตุที่เกิดขึ้นเนื่องจากวิกฤตเศรษฐกิจ )

ผลตอบแทนรวมและลักษณะผลตอบแทนที่ให้กับพนักงาน

  บริษัทฯ จ่ายเงินเดือน เบี้ยเลี้ยง โบนัส ค่ารักษาพยาบาล ฯลฯ
  ให้กับพนักงานตามความสามารถและความรับผิดชอบของงานที่ได้รับมอบหมาย
  ตามตำแหน่งหน้าที่การงานที่รับผิดชอบ โดยในปี พ.ศ. 2550 บริษัทและบริษัทย่อย
  มีค่าใช้จ่ายเกี่ยวกับพนักงานรวม ทั้งสิ้น 81.08 ล้านบาท

  นโยบายในการพัฒนาพนักงาน

  บริษัทฯ เน้นการพัฒนาบุคลากรทุกระดับ ทั้งระดับบริหาร หัวหน้างาน พนักงาน ช่างฝีมือ
  และคนงานทั่วไป มีทั้งให้ความรู้เทคโนโลยี่ใหม่ พัฒนาฝีมือ
  พัฒนาการบริหารจัดการและอบรมด้านความปลอดภัยอาชีวอนามัย
  และสภาพแวดล้อมการทำงานของลูกจ้าง มีการส่งพนักงานไปอบรมและดูงานนอกบริษัทฯ เป็นต้น

  ในปีที่ผ่านมาบริษัทฯ ได้จัดการอบรมพนักงาน คิดเป็นเงินทั้งสิ้น 185,491.64 บาท

[1] เนื่องจากมีการมีกรรมการเข้าใหม่ทำให้จำนวนครั้งของการประชุมไม่เท่ากัน